ការសំភាស៏របស់លោកយាយគ្រឿង ហេង

ក. អ្នកដែលសំភាស៏គេនិងមានឈ្មោះថា សួន សុខលី​ ខ. អ្នកដែលត្រូវបានគេសំភាស៏និងមានឈ្មោះថា លោក​យាយ​ គ្រឿង ហេង។

ក. ជាដំបូងខ្ញុំសូមថ្លែងអំណរគុណដល់លោកយាយដែលអោយខ្ញុំធ្វើការសំភាស៏ជីវប្រវិត្តរបស់លោកយាយ។ ហើយការសំភាស៏មួយនេះគឺធ្វើឡើងដោយសារសកវិឡាល័យ BYU. ដោយសារតែសលកវិឡាល័យនិងចង់ថែរក្សារជីវប្រវិត្តរបស់ជីដូនជីតារបស់លោកយាយទុកអោយកូនចៅជំនាន់ក្រោយមើល និងស្តាប់​។ ហើយបន្ទាប់ពីការរួចហើយ តើខ្ញុំអាចសូមដាក់ការសំភាស៏នេះនៅក្នុងប្រព័ន្ធវើបសាយមួយដែលមានឈ្នោះថា WWW. Cambodianoralhistories.byu.edu បានដែលឬទេលោកយាយ?

ខ. បាន។

ក. ហើយការសំភាស៏នេះគឺធ្វើឡើងដោយនាងខ្ញុំមានឈ្មោះថា សួន សុខលី ដែលធ្វើឡើងនៅថ្ងៃទី ០៣ ខែ០២ ឆ្មាំ២០១៨ ហើយទីកន្លែងដែលធ្វើការសំភាស៏គឺនៅ ភូមិបឹងត្របែក ភូមិបូនសង្កាត់ផ្សារដើមថ្កូវ ខ័ណ្ឌចំការមន ក្រុងភ្នំពេញ។

ក. ហើយខ្ញុំចង់សួរលោកយាយថា លោកយាយមានឈ្មោះពេញអីគេដែលលោកយាយ?

ខ. ខ្ញុំឈ្មោះហេង គឺ គ្រឿងហេង។

ក. ហើយឈ្មោះនិងត្រូវនិងអតសញ្ញាណប័ណ្ឌរបស់លោកយាយដែលឬទេ?

ក. គាត់មិនឆ្លើយតបទេ។

ក. អើខ្ញុំចង់សូរថាលោកយាយមានឈ្មោះហៅក្រៅទេ?

ខ. គាត់សួរខ្ញុំថា ថាមេចមីអូន?

ក. ខ្ញុំចង់សួរថាលោកយាយមានឈ្មោះហៅក្រៅទេ?

ខ. អត់ផងមានតែឈ្មោះ មីហេង គេហៅខ្ញុំតែមីហេងៗនិង។

ក. ហើយចុះលោកយាយមានអាយុប៉ុនន្មានហើយឆ្នាំនេះ?

ខ. ខ្ញុំមានអាយុហុកសិបប្រាំមួយឆ្នាំហើយ។

ក. ហើយលោកយាយកើតនៅឆ្នាំណាខែណាដែលលោកយាយ?

ខ. មិនដឹងទេ ខ្ញុំភ្លេចអស់ហើយ។

ក. ចាចឹងបើតាមខ្ញុំគិត យាយ ហុកសិបប្រាំមួយឆ្នាំ ឆ្នាំនេះ២០១៨ ចឹងបានន័យថាលោកយាយកើតនៅឆ្នាំ១៩៥២ ត្រូវអត់លោកយាយ?

ខ. ចា។

ក. ចាហើយលោកយាយមានចាំឆ្នាំខ្មែរទេ? ដូចជាជូតឆ្លូវខាល ថោះអីណាលោកយាយ?

ខ. ឆ្នាំម្សាញ់។

ក. ចាហើយចុះទីកន្លែងកំណើតរបស់លោកយាយ នៅទីណា ដូចជាស្រុកណា ខេត្តណាដែល?

ខ. អើនៅខាងព្រែកពោត្ត៏ ខេត្តកំពង់ចាម។

ក. ចាចុះឈ្មោះស្រុកអីគេដែលអំ?

ខ. នៅនិងគេហៅឈ្មោះស្រុកមាន់ដប់។

ក. ចាហើយចុះលោកយាយចេញេពីកំពង់ចាមមករស់នៅភ្នំពេញនេះយូរហើយនៅ?

ខ. យូរហើយ។

ក. មានរយះពេលប៉ុនន្មានឆ្នាំដែលហើយលោកយាយ?

ខ. អើយូហើយ តាំងពីអាយុដប់បីរ មករហូតដល់អាឡូវ អាយុហុកសិបប្រាំមួយហើយ។

ក. ចាចឆឹងមានន័យថាហារសិបឆ្នាំជាងហើយមែនទេលោកយាយ?

ខ. ចា។

ក. ចាហើយខ្ញុំចង់សួរលោកយាយថាលោកយាយមានបងប្អូនចំនួនប៉ុនន្មាននាក់ដែល?

ខ. ខ្ញុំមានតែពីរនាក់។

ក. ចា​ហើយស្រីទាំងពីឬក៏ប្រុសមួយស្រីមួយដែលលោកយាយ?

ខ. ចាប្រុសមួយ ស្រីមួយ។

ក. ចាហើយលោកយាយជាកូនទីប៉ុនន្មាន?

ខ. ខ្ញុំកូនទីមួយនិងម៉ង ហើយអាប្អូនខ្ញុំនិងវាជាកូនទីពីរ។ តែវានៅបាត់ដំបងនុះ។

ក. ចាចឹងលោកយាយអាចប្រាប់ឈ្មោះគាត់ និងឈ្មោះរបស់លោកយាយតិចបានទេលោកយាយ? ឈ្មោះពេញ?

ខ. ចាខ្ញុំឈ្មោះគ្រឿងហេង។

ក. ចាចុះប្អូនប្រុសរបស់លោកយាយ?

ខ. ប្អូនខ្ញុំឈ្មោះគ្រឿងថា។

ក. ចាចុះអាឡូវគាត់អត់រស់នៅទីនេះទេលោកយាយ?

ខ. ចាគាត់អត់នៅនិងផង គាត់នៅបាត់ដំបងនុះនិង។

ក. ចាចុះគាត់រៀបការហើយនៅលោកយាយ នៅបាត់ដំបង?

ខ. ចាការហើយ។

ក. ហើយលោកយាយរៀបការនៅភ្នំពេញនេះ?

ខ. ចា។

ក. ចាហើយខ្ញុំចង់សួរទៀតថាតើអើ លោកយាយបានចង់ចាំសាច់រឿងអីខ្លះតាំងពីក្នេងរហូតមកដល់អាឡូវនិង ដូចជាពេលដែលលោកយាយនៅជាមួយប្អូនប្រុសរបស់លោកយាយណា?

ខ. ខ្ញុំបែកគ្នារ ហើយម្តាយបែកបាក់គ្នាស្លាប់អស់ទៅ ហើយខ្ញុំក៏បែកបងប្អូនដែលនិងណាមីអូន។ បែកពីបងប្អូនតាំងពីនៅតូចៗដែលនិង ខ្ញុំអត់ដែលបាននៅជាមួយគ្នាផង បែកបាក់គ្នាអស់ហើយតាំងពីមុនអាពតមកដល់អាពតទៀត។ ពួកខ្ញុំមិនដែលបានរស់នៅជាមួយគ្នាផង។

ក. ចាចុះលោកយាយបែកគាត់និងនៅពេលដែលលោកយាយមានអាយុប៉ុនន្មានដែល?​ ចាំទេ?

ខ. អាយុ១៣ឆ្មាំ។

ក. ចាហើយលោកយាយធ្លាប់រស់នៅក្នុងសម័យពពតមែនទេ?

ខ. នៅធ្លាប់នៅ។

ក. ចាចឹងលោកយាយអាចរៀបរាប់កាលពេលដែលលោកយាយឆ្លងកាត់សម័យពពតតិចបានទេ?

ខ. ហើរនៅសម័យពពតនិងវាពិបាកណាស់មីអូនអើយ។​ វាដូចថាអោយយើងសុីខ្វះព្រឹក ខ្វះល្ងាចអីចឹងទៅ វាយកមនុស្សទៅវៃចោលទៅ ដូចជាយើងនិយាយអីខុសតិចអត់បានចឹងហាណា។ ហើយវាធ្វើបាបយើងអោយយើងសុីបបររៀវក្លុកអីចឹងទៅ។

ក. ចាចុះកាលនិងគេអោយលោកយាយធ្វើអីខ្លះ?

ខ. ខ្ញុំនៅរែកដីរធ្វើប្រឡាយអីនិង ច្រូតស្រូវ គេហៅអោយទៅជួយច្រូតស្រូវនិងក៏ទៅនិងគេទៅ ដូចថាវាមិនស្រនុកទេរឿងអាពតនិងវាពីបាកដែល។

ក. ចាហើយវាបានធ្វើអោយជីវិតរបស់លោកយាយនិងយ៉ាងមេចដែលនៅពេលនិង?

ខ. វាពីបាកណាស់ ធ្វើអោយពីបាកដូចជាសុីវាមិនគ្រប់គ្រាន់ស្គមនៅតែឆ្អឆងអីនិង ហើយមនុស្សស្គមស្គាងទាំងអស់និង ទាំងតាទាំងយាយកូនអី កូនមិនទាន់មានទេកាលនិងអត់ទាន់កូនទេ។ ទល់តែនេះ ខ្ញុំនៅតែពីរនាក់តាហើយនិងយាយនិងណាស្គមហើយហូមតែបបរនិង មានបានហូមបាយអីពេញលេញដូចយើងអាឡូវណាហូមតែបបរ។ បើដូចយើងអាឡូវហូមបាយហូមអីទៅវាមានជាតិធូរធារអីចឹងវាមានអី។ កាលនៅអាពពតនិងវាធ្វើបាមយើងណាស់ ព្រោះតែយើងនិយាយមិនស្រួលនិងវាយកយើងទៅវៃចោលទៅណា ចឹងនៅជំនន់អាពពតនិងវាមិនស្រនុកទេមីអូន។

ក. ចាអរគុណលោកយាយហើយខ្ញុំចង់សួរលោកយាយទៀតថា​ តើឪពុកម្តាយរបស់លោកយាយមានឈ្នោះអីគេដែល?

ខ. ឪពុកខ្ញុំឈ្មោះគ្រឿង ហើយម៉ែខ្ញុំឈ្មោះហួយ ចាប៉ុនគាត់ស្លាប់អស់ហើយ។

ក. ចាចឹងលោកយាយកើតអត់ទាន់គាត់ទេអី?

ខ. ខ្ញុំទាន់ដែលប៉ុន្តែរខ្ញុំនៅអាយុ១៣ឆ្នាំ វានៅតូចៗដែលនុះ អត់ទាន់សូវដឹងអីដែលណា ដល់តែគាត់ស្លាប់អស់ទៅខ្ញុំបែកមកនៅជាមួយម្តាយមីងនៅភ្នំពេញមក។

ក. ចាហើយគាត់ស្លាប់តាំងពីជំនាន់ពពតឬក៏មុនពពតដែលលោកយាយ?

ខ. គាត់ស្លាប់នៅមុនពពតទៀតនុះនិង ដឹងនៅឆ្នាំប៉ុនន្មានទេព្រោះខ្ញុំមិនសូវដឹងដែលនិងមីអូន ព្រោះខ្ញុំនៅតូចៗដែល។

ក. ចាហើយបន្ទាប់ពីលោកយាយផ្លាស់ប្តូវមកនៅភ្នំពេញនិងលោកយាយនៅជាមួយអ្នកណាគេដែល?

ខ. ខ្ញុំមកនៅជាមួយម្តាយមីង ហើយអាឡូវនិងម្តាយមីងនិងក៏ស្លាប់អស់ទៀត គឺស្លាប់នៅជំនាន់ពពតនិងអស់ហើយ។

ក. ចាហើយខ្ញុំចង់សួរលោកយាយទៀតថាលោកយាយមានចាំឆ្នាំកំណើតខ្មែរ របស់ឪពុកម្តាយលោកយាយដែលទេ?

ខ. ខ្ញុំអត់ចាំទេ។

ក. ចាចុះលោកយាយស្គាល់ជីដូនជីតារបស់លោកយាយអត់ថាពួកគាត់ឈ្មោះអី?

ខ. អត់ខ្ញុំអត់ដែលស្គាល់ផង។

ក. ចាចុះឪពុកម្តាយលោកយាយដែលស្លាប់ទៅនិងគាត់ស្លាប់នៅកន្លែងណាដែលលោកយាយ?

ខ. គាត់ស្លាប់នៅស្រុក។

ក. ស្រុកអីគេ?

ខ. នៅស្រុកមាន់ដប់និង។

ក. នៅស្រុកមាន់ដប់ ខេត្តកំពង់ចាមនិអីយាយ?

ខ. ចា។

ក. ហើយខ្ញុំសួរលោកយាយទៀតថា តើលោកយាយចង់ចាំសាច់រឿងអីខ្លះអំពីឪពុកម្តាយរបស់លោកយាយ?

ខ. អើគាត់ធ្វើការសំណង់អីនិងមីអូនអើយ គ្រាប់បានចិញ្ចឹមកូនចិញ្ចឹមចៅនិងណា ដល់តែគាត់ស្លាប់ទៅខ្ញុំនៅភ្នំពេញនិងរហូតដែលនិង។

ក. ចាហើយចុះឪពុករបស់លោកយាយគាត់គឺជាមនុស្សបែបណាដែល? ដូចជាមនុស្សល្អស្លូតត្រង់អី?

ខ. អរគាត់គឺជាមនយស្សស្លួតតាស គាត់អត់ចេះរករឿងអ្នកណាទេគាត់ស្លួតសឹងអីនិង។

ក. ចាហើយចុះម្តាយរបស់លោកយាយវិញគាត់ជាមនុស្សបែបណាដែលសំរាប់លោកយាយ? ហ់យគាត់ធ្វើការងារអីដែលសំរាប់ចិញ្ចឹមជីវិតគាត់?

ខ. គាត់រកសុីលក់ដូ សាច់ត្រី សាច់អីចឹងដែលនិង។ គាត់មានធ្វើអីគាត់លក់តែដូរនិង រួចហើយដល់ពេលគាត់ស្តាប់ទៅខ្ញុំនៅតូចនិងមីអូន។ គាត់រស់នៅពីរនាក់ប្តីប្រពន្ធគាត់ដល់គាត់ស្តាប់អស់ទៅ ខ្ញុំនៅតូចដែលនិងមិនសូវដឹងពីប្រវិត្តពួកគាត់ច្បាស់ទេ ប៉ុន្តែពូកគាត់ស្លូតៗនិង គាត់មិនកាចទេ។

ក. ហើយអើទាក់ទងពីក្រុមគ្រួសាររបស់លោកយាយវិញ តើបងប្អូនរបស់លោកយាយរស់នៅខេត្តណាដែលលោកយាយ?

ខ. គាត់រស់នៅខេត្តបាត់ដំបង។

ក. ចាហើយចុះលោកយាយមានបងប្អូនសាច់ញ្ញាតិ្តរស់នៅក្រៅប្រទេសដែលអត់?

ខ. ខ្ញុំអត់មានទេ។

ក. ចាហើយួទាក់ទងអំពីអាពា៏ហពិពា៏ហវិញតើលោកយាយមានប្តីឈ្មោះអីដែល?

ខ. ឈ្មោះតាជា។

ក. ចុះត្រកូលគាត់ពេញលោកយាយ?

ខ. អើគាត់ឈ្មោះ សាន​ ជា។

ក. ហើយលោកយាយរៀបការជាមួយគាត់នៅឆ្នាំណា ខែណាដែល?

ខ. ខ្ញុំរៀបតាំពីមុនអាពរពតទៀតនុះ។ អាយុដប់ប្រាំពីរនិងការជាមួយគាត់ហើយនិងបានមួយឆ្នាំបែបចូលអាពពត។

ក. ចាចឹងលោកយាយរៀបការជាមួយនិងគាត់និងដោយឪពុកម្តាយជាអ្នករៀបចំអោយ ឬក៏ដោយបង្ខំចិត្តខ្លួន ឬក៏យ៉ាងណាដែលលោកយាយ?

ខ. ​ម្តាយខាងប្រុសគេរៀបចំអោយយាយទេ។

ក. ចាហើយចុះលោកយាយមានបង្គាប់ថ្លៃចំនួនពីគាត់អត់?

ខ. ចង់យកដែល ប៉ុនន្តែខាងប្រុសនិងគាត់រៀបអោយយើងនិងទៅយកធ្វើអីទេ។

ក. ចាចឹងមានន័យថាឪពុកម្តាយខាងប្រុសនិងគាត់រៀបចំអោយទាំងអស់លោកយាយសំណាំង។

ខ. ចា។

ក . ហើយបន្ទាប់ពីរៀបការរួចតើលោកយាយមានកូនប៉ុនន្មាននាក់ដែល?

ខ. ខ្ញុំមានកូនប្រាំពីរនាក់។

ក. ចាតែខ្ញុំចង់ចាំថាពេលនិងលោកយាយមានអាយុដប់ប្រាំពីរឆ្នាំ ការហើយនិងបានមួយឆ្មាំចូលអាពពចុះចឹងនៅក្នុងជីវិតអាពពតនិងលោកយាយរស់នៅជុំប្តីប្រពន្ធឬក៏បែកគ្នា?

ខ. រស់នៅជួបជុំគ្នាប្តីប្រពន្ធមកទល់តែសព្វថ្ងៃនិង។

ក. ហើយលោកយាយអាចប្រាប់ខ្ញុំថានៅក្នុងសម័យពពតនិងលោកយាយឆ្លងកាត់ការលំបាកអីខ្លះលោកយាយ?

ខ. លំបាកដូចជាវាចេះតែប្រើយើងទៅធ្វើនេះធ្វើនោះ ជីកប្រឡាយអីចឹងណាមីអូន។

ខ. វាមិនអោយយើងទំនេរទេហើយពេលហូបចុកនិងមានតែបបរឡើងមកវិញម៉ោងប្រាំមួយម៉ោងអីនិងបានហូបបបរចឹងទៅ ពេលថ្ងៃម៉ោង១២អីចឹងទៅណាបានហូបបរចឹងទៅ ហើយហូបរួចនិងវាអោយយើងទៅធ្វើវិញទៀត។ បើយើងធ្វើជាឈឺជាអីចឹងទៅវានេះ បើយើងថាខ្យល់ឈឺអីចឹងវាចេះតែថាអោយយើងនិងទំរុនធ្វើពុត ថាអោយយើងមេប្រធានគេនិងចេះតែថានេះថានោះស្តីអោយយើងចឹងទៅណា។វាមិនស្រណុកដូចយើងនៅខ្លួនសព្វថ្ងៃនិងទេ វាពិបាកជាង។ ជំនាន់នេះពីបាកណាស់ហើយហូបក៏វាមិនគ្រប់គ្រាន់ដែលមីអូនអើយ។

ក. គេអោយហូបតែបបេព្រឹកល្ងាចទេអីលោកយាយ?

ខ. បបរនិងហូបតែបបរ ហើយបបរនិងរៀវក្លុកចឹងទៅ យើងចេះតែនាំគ្នាហូបទៅណា គេដាក់ត្រកូនដាក់បន្លែអីដាក់ស្ងោឡាយបបរនិងអោយតែបាន បានហូបទៅណា។

ក. ហើយអើខ្ញុំចង់សួរលោកយាយថាកាលពេលលោកយាយរស់នៅខេត្តពពតនិង នៅខេត្តអីគេដែលលោកយាយ?

ខ. ខ្ញុំនៅដូចជានៅតាកេវ។

ក. នៅតាកេវវិញ?

ខ. ចា។

ខ. នៅខាងភូមិចេក គេហៅស្រុកចេក ស្រុកដូងនិង។

ក. ហើយលោកយាយនៅពេលដែលលោកយាយនៅសម័យពពតរយះពេលប៉ុនន្មាន ដូចជាបីរឆ្នាំប៉ុន្មានខែដែលលោកយាយ?

ខ. បីរឆ្នាំប្រាំពីរខែ។

ក. ចាហើយបន្ទាប់ពីដាច់អាពពតមកវិញទើបលោកយាយជាមួយនិងប្តីប្រពន្ធនិងមកនៅភ្នំពេញវិញ?

ខ. ចាបានមកនៅភ្នំពេញវិញ។

ក. ហើយបន្ទាប់ពីមករស់នៅភ្នំពេញហើយតើលោកយាយឆាប់ធ្តើមរស់នៅក្មុងជីវិតរបៀបណាដែលលោកយាយ?

ខ. ខ្ញុំរស់នៅឆាប់ផ្តើមជួលផ្ទះគេនៅ ជួលផ្ទះគេនៅចឹងទៅបើយើងអត់មានផ្ទះអត់មានដីអីនៅនិងគេផង។​ជួលផ្ទះគេនៅរកសុីចឹញ្ចឹមកូនទៅណា។ ខ្ញុំដើរលក់បន្លែ លក់លៀសហាលអីចឹងទៅបានយកលុយមកចិញ្ចឹមកូន បានមួយថ្ងៃបួនប្រាំពាន់ ពីរបីពាន់អីចឹងចេះតែយកមកចិញ្ចឹមកូនទៅ។

ក. ចាហើយខ្ញុំចង់សួរលោកយាយទៀតថា តើជីវិតរបស់លោកយាយនៅក្នុងការរកសុីចិញ្ចឹមកូនវាលំបាកប៉ុណ្មាដែលលោកយាយ?

ខ. ពិបាកនោះគឺវាពិបាកហើយប៉ុន្តែចេះតែទ្រាំទៅព្រោះមិនដឹងធ្វើយ៉ាងមេចផង។ ខ្ញុំចេះតែតស៊ូចិញ្ចឹមកូនអោយកូនធំៗអស់ទៅ រហូតដល់អាឡូវនិងគេមានការងារគេលក់ដូអីចឹងដែលទៅ ពេលវាធំៗចឹងវាលក់លៀសលក់អីចឹងដែលទៅ។

ក. ចាចឹងកូនរបស់លោកយាយប្រាំពីរនាក់និងមានប្រុសប៉ុន្នាន ស្រីប៉ុន្មាននាក់ដែលទៅលោកយាយ?

ខ. ខ្ញុំមានស្រីប្រាំ ប្រុសមានពីរ។

ក. ចាហើយអាឡូវពួកគាត់មានក្រុមគ្រួសាររៀបការអស់ហើយយាយ?

ខ. ពួកគាត់រៀបការអស់ហើយនៅតែមួយពៅ។

ក. នៅតែមួយពៅ ហើយដល់ពេលគាត់ការអស់ហើយចឹងគាត់នៅជាមួយលោកយាយដែលទេ?

ខ. គេរស់នៅផ្ទះបែកៗពីគ្នា។

ក. នៅផ្ទះបែកៗពីគ្នាហើយ តែគាត់រស់នៅក្នុងភូមិនិងដែលអីលោកយាយ?

ខ. ចារស់នៅក្នុងភូមិនិងដែល ភូមិជាមួយគ្នា។

ក. ហើយនៅមួយនិងស្រីអីក៏ប្រុសលោកយាយ?

ខ. នៅមួយនិងប្រុស។

ក. ហើយចឹងខ្ញុំចង់សួរលោកយាយទៀតថា តើលោកយាយចេះអាននិងចេះសរសេរភាសារខ្មែរបានល្អអត់

ខ. អត់ចេះអរក្សអីមួយតួទេ។

ក. ចឹងលោកយាយអត់បានរៀន?

ខ. អត់បានរៀនទេ អត់ចេះសោះ។

ក. ចឹងលោកយាយចេះនិយាយភាសារអីផ្សេងអត់?

ខ. អត់ចេះផង។

ក. ហើយខ្ញុំចង់សួលោកយាយទៀតថា តើលោកយាយមានមិត្តភ្ត័កដែលធំឡើងមកជិតស្មិតជាមួយគ្នាដែលទេលោកយាយ?

ខ. អីគេ?

ក. ដូចជាមិត្តភ្ត័ករបស់លោកយាយដែលធំឡើងមកជាមួយគ្នាតាំងពីតូចៗមក មានទេ?

ខ. ខ្ញុំអត់ដែលមានមិត្តភ្ត័កផង។

ក. ហើយខ្ញុំសូមសួរលោកយាយទៀតថា តើលោកយាយធ្លាប់ធ្វើការនៅវាលស្រែដែលទេលោកយាយ?

ខ. ធ្លាប់តាស់មីអូន ខ្ញុំធ្វើស្រែធ្វើចំការអីនិងចេះ។

ក. ចាគេធ្វើអីខ្លះ?

ខ. គេស្តង់ ដក នៅស្រុកស្រែនៅខានេះនិងខាងស្រុកចេក កាលនិងគេចែកស្រែចែកអីអោយចឹងយើងស្តង់ដកទៅប៉ុន្តែដល់ពេលយើងសុីមិនគ្រាប់មិនគ្រាន់អីខ្វះខាត់ទៅក៏នាំគ្នារត់មកនៅភ្នំពេញនេះហើយក៏នាំគ្នារកសុីទៅ។

ក. ចាហើយនៅពេលដែលលោកយាយធ្វើស្រែនិងលោកយាយអើ ធ្វើស្រែអោយគេឬក៏ធ្វើស្រែខ្លួនឯងលោកយាយ?

ខ. អត់ទេខ្ញុំធ្វើនិងគឺយើងបរវាស់ជាមួយគេ បានដូចថាបានប្រាំកញ្ចើចឹងចែកគ្នាទៅ បានដប់កញ្ចើរចែកគ្នាប្រាំកញ្ចើម្នាក់អីចឹងទៅ យើងយកមកហូបប៉ុនន្តែយើងហូបវាអត់គ្រាប់គ្រាន់។ហើយវាហត់នឿយពេកគ៏នាំគ្នារត់មកនៅភ្នំពេញនិងរកសុីលក់ដូរអីចឹងទៅ។

ក. ចាចឹងខ្ញុំចង់សួរលោកយាយថាបន្ទាប់ពីលោកយាយធ្វើស្រែនិងតើលោកយាយធ្វើការអីខ្លះទៀតនៅក្នុងជីវិតរបស់លោកយាយដើម្បីចិញ្ចឹមជីវិតលោកយាយ?

ខ. ខ្ញុំអត់ធ្វើអីផងខ្ញុំមកតែភ្នំពេញនិង រកសុីលក់បន្លែរបង្ការនិងចិញ្ចឹមកូនទល់តែកូននិងធំៗ។

ក. ចាហើយខ្ញុំចង់សួរលោកយាយថាតើលោកយាយមានម្ហូបណាខ្លះដែលលោកយាយចូលចិត្តញាំជាងគេ?

ខ. សំរាប់ខ្ញុំម្ហូមអីក៏ញាំដែល ខ្ញុំមិនរើសទេមីអូនអើយ អោយតែម្ហូបអីក៏ដោយ បើប្រហុកវិញខ្ញុំចូលចិត្តជាងគេផងអោយតែមានចូលចិត្តជាងគេមីអូនអើយ (គាត់យំ)។

ក. ចាអរគុណយាយ ចឹងខ្ញុំសូរលោកយាយទៀតថាតើមានល្បែងកំសាន្តណាខ្លះដែលលោកយាយចូលចិត្តលេងជាងគេ?

ខ. អត់ដែលលេងផង។

ក. បោះអង្គុយ ចោលឈូកអីអត់ដែលលេងដែលលោកយាយ?

ខ. អត់ដែលលេងទេមីអូនអើយ តាំងពីតូចមកមិនដែលចេះរាំរែក លេងបោះអង្គុញបោះអីនិងគេទេ។មើលឃើញតែគេទៅលែងនិងខ្ញុំទៅមើលទៅអីនិងគេទៅ។

ក. ចាហើយខ្ញុំចង់សួរលោកយាយទៀតថា លោកយាយចេះច្រៀងចំរៀងទេ?

ខ. អត់ អត់ចេះទេ (គាត់សើច)។

ក. ចុះលោកយាយចូលចិត្តស្តាប់បទសុនសុីសាកមុត អីទេលោកយាយ?

ខ. ចានិងហើយអ្នកនៅឯជើង ឯត្បូងអីគេចាក់និងខ្ញុំចេះតែស្តាប់ទៅមីអូនអើយ បើមិនចឹងទេគ្នានពេលឯណាស្តាប់បើរវល់អាលែងតែមើលកូនមើលចៅ។

ក. ចាហើយខ្ញុំសូមសួរលោកយាយទៀតថាតើក្រុមគ្រួសារលោកយាយ ប្តីនិងកូនចៅរបស់លោកយាយមានអ្នកណាម្នាក់ដែលគាត់ចេះលេងឧបករណ៏ភ្លេងខ្មែរឬក៏ភ្លេងសម័យអីទេលោកយាយ?

ខ. អត់មានអ្នកណាដមួយចេះផង។

ក. ហើយខ្ញុំសូមសួរទៀតថាផ្ទះរបស់លោកយាយតាំងពីរតូចរហូតមកដល់អាឡូវនិងមានលក្ខណះយ៉ាងមេចដែល?

ខ. ផ្ទះខ្ញុំសុទ្ធតែជួលគេនិង។

ក. ជួលគេទាំងអស់?

ខ. ចានេះផ្ទះជួលគេទេ។

ក. ចាហើយចុះលោកយាយធ្លាប់ជុសជល់ឬក៏សាងសង់ផ្ទះដោយខ្លួនឯងទេ?

ខ. អត់ដែលទេ បើអត់មានដីរអីនៅនិងគេផងមីអូន​មានតែជួលគេនៅ។

ក. ចាហើយចុះប្តីរបស់លោកយាយចេះជុសជុលឬក៏ចេះសាងសង់ផ្ទះទេ?

ខ. គាត់កាលមុនគាត់ចេះដែរ ប៉ុន្តែដើរធ្វ

ើផ្ទះអោយគេអីចឹងទៅ ដល់អាឡូវគាត់ឈឺគាត់ចាស់ទៅក៏លែងដើធ្វើដើរអីទៀតទៅ។

ក. តែគាត់ជាជាងសំណង់អីដែលលោកយាយ?

ខ. និងហើយគាត់ជាងសំណង់ធ្វើសំណង់ ប៉ុន្តែធ្វើកូនចៅគេដែលនិងណា។

ក. ហើយអើខ្ញុំចង់សួរលោកយាយទៀតថា តើអ្នកណាគេដែលធ្លាប់បង្រៀនលោកតាអោយចេះសាងសង់ផ្ទះសាងសង់អីនិងដែល?

ខ. មានណាគាត់ចេះតែដើរធ្វើមួយគេនិងគេចេះតែហៅគាត់ទៅ។

ក. ចាហើយខ្ញុំចង់សួរលោកយាយទៀតថា តើអើឪពុកម្តាយរបស់លោកយាយឬក៏យាយតារបស់លោកយាយមានធ្លាប់បន្សល់ទុកអ្វីមួយដែលជាជំនាញដែលលោកយាយអាចធ្វើ រៀនចេះពីគាត់ដូចជាកូរស្ករ វាញវិ័ល្លអី?

ខ. អត់ផង ពួកគាត់ស្លាប់អស់តាំងពីខ្ញុំមិនទាន់កើតផង។

ក. ចុះលោកយាយមានជំនញអីមួយដែលលោកយាយចេះធ្វើខ្លួនឯងដែលទេ?

ខ. ខ្ញុំមិនដែលចេះធ្វើអីទេមីអូនអើយ អត់ដែលធ្វើអីចេះតែលក់ដូរនិងមីអូនអើយ។ (គាត់សើច)។ចេះតែលក់បន្លែរលក់អីចិញ្ចឹមកូននិង គ្នានចេះធ្វើអីទេ។

ក. ចឹងលោកយាយចេះអើធ្វើម្ហូបឆ្ងាញ់ៗមែនទេ?

ខ. ម្ហូបអើធ្វើឆ្ងាញ់ខ្លះអត់ឆ្ងាញ់ខ្លះ (គាត់សើច)។

ក. ចាហើយចឹងខ្ញុំចង់សូមអោយលោកយាយប្រាប់ថាពេលណាដែលមានទុកលំបាកបំផុតនៅក្នុងជីវិតរបស់លោកយាយនៅពេលណាដែល?

ខ. ពីបាកតាំងតែពីក្មេងមករហូតដល់ចាស់មិនដែលមានពេលណាស្រនុកផង។ពិបាកតែរហូត។

ក. ពិបាកអីគេខ្លះដែលលោកយាយ?

ខ. ពីបាករកចិញ្ចឹមកូន ពីបាកមួយទៀតយើងអត់ យើងក្រអីចឹងណា តែបើក្រហើយគឺវាពិបាកដើរខ្ចីគេហូប ដើរទៅចង់ការគេទៅណាមីអូន ចិញ្ចឹមកូនអោយតែរស់ៗមួយពេលសិនទៅហើយដល់ពេលយើងបានមកកូនធំៗអស់ទៅពេលរកបាននិងយើងចេះតែសង់គេវិញទៅណា ចឹងមានតែប៉ុននិងទេអស់ហើយ ហាហា។

ក. ចាហើយអើខ្ញុំចង់សួរលោកយាយទៀតថាតើលោកយាយឆ្លងកាត់ការលំបាកទាំងអស់និងដោយរៀបណាដែល?

ខ. ឆ្លងកាត់និងវាអើពិបាកមកច្រើនណាស់ហើយ ពិបាកតាំងពីក្មេងមករហូតដល់ចាស់និងក៏នៅតែពិបាកដែល ដល់តែមានប្តីមានកូនទៅក៏យើងនៅតែពិបាកចិញ្ចឹមកូនទៀតមីអូនអើយ ចិញ្ចឹមកូនកូននិងចេះតែកើតបន្តរគ្នា បីរឆ្នាំមួយ បីរឆ្នាំមួយបន្តរគ្នារហូត។

ក. ចាចឹងមានន័យថាអាឡូវនិងលោកយាយត្រូវចិញ្ចឹមចៅចិញ្ចឹមអីទៀត?

ខ. ចាដល់ពេលមកដល់អាឡូវមើលចៅទៀត មើលកូនអស់ទៅនៅមកចិញ្ចឹមចៅទៀតវាចឹងណា។

ក. ហើយខ្ញុំនៅមួយសំនួរទៀតយាយ ហើយចឹងចង់សួរយាយថា នៅក្នុងជីវិតរបស់លោកយាយមានពេលណាដែលលោកយាយសប្បាយជាងគេដែល?

ខ. មិនដែលសប្បាយទេ ដែលតែពិបាករហូត តែសប្បាយពេលកូនការនិងវាចេះតែសប្បាយហើយតែសប្បាយទាំងទុកព្រោះការហើយយយើងវាជំពាក់គេ ជំណងដៃគេត្រូវរកសងគេទៅ។

ក. ចាហើយចង់សួរលោកយាយទៀតថាតាំងពីក្មេងរហូតមកដល់អាឡូវនិង តើលោកយាយធ្លាប់សង្ឃឹមចង់បានអ្វីពេលដែលលោកយាយធំឡើង?

ខ. ខ្ញុំអត់មានសង្ឃឹមចង់បានអីទេចង់បានតែសុខនិងតែម្តង អោយតែកូនចៅនិងស្រណុកសុខសប្បាយទាំងអស់គ្នា។

ក. ចាចុះអើលោកយាយធ្លាប់មានក្តីស្រមៃថាចង់ធ្វើជាគ្រូបង្រៀន គ្រូពេទ្យអីទេលោកយាយ?

ខ. អត់ ខ្ញុំអត់ដែលចង់ផង។

ក. ចាសង្ឃឹមចង់ឃើញតែកូនបានសុខ។

ខ. ចាសង្ឃឹមចង់ឃើញតែកូនបានសុខ និងមានសេចក្តីសុខទៅបានហើយ។

ក. ចឹងខ្ញុំសូមសួរលោកយាយទៀតថាតើលោកយាយចង់ផ្តាំផ្ញើនិងនិយាយអ្វីខ្លះទៅកាន់កូនចៅជំនាន់ក្រោយណា?នៅពេលដែលពួកគេធំឡើងណា?

ខ. ចង់អោយវានិងរៀនសូត្រ អោយកូនចៅនិងរៀនសូត្រយកតំរិះតទៅមុខទៅអោយបានសុខសប្បាយនិងគេ។ ខ្ញុំខ្លាចតែគេវៃគ្នាទៅងាប់ចៅៗអស់ ខ្ញុំចាស់ៗអស់ហើយលែងខ្លាចងាប់ហើយ។

ក. ចាចឹងលោកយាយជួនពរអោយពួកគាត់ខំរៀនសូត្រហើយអោយពួកគាត់ដើរតាមកន្លងធម៏មែនទេលោកយាយ?

ខ. ចាអោយវានិងរៀនសូត្រនិងអោយចេះតំរិះនិងទៅ អោយវារកសុីអីកាកកប់និងទៅណា បើតាមខ្ញុំ ខ្ញុំលេងគិតគូរអីហើយ។

ក. ចាចឹងខ្ញុំអរគុណច្រើនលោកយាយ ខ្ញុំអរគុណដែលផ្តល់ឪកាសអោយខ្ញុំបានសំភាស៏លោកយាយណា។